|  |  |  |
| --- | --- | --- |
| ΒΟΥΛΗ ΤΩΝ ΕΛΛΗΝΩΝ ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΗΣ ΥΠΟΣΤΗΡΙΞΕΩΣ  Δ/ΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ  ΤΜΗΜΑ ΠΡΟΜΗΘΕΙΩΝ  **Πληροφορίες :** 210 3692 108 |  | Αθήνα, 30/01/2014  **ΒΟΥΛΗ ΤΩΝ ΕΛΛΗΝΩΝ**  **ΤΜΗΜΑ**  **ΠΡΟΫΠΟΛΟΓΙΣΜΟΥ**  **ΑΡΙΘΜΟΣ ΑΝΑΛΗΦΘΕΙΣΑΣ** ΥΠΟΧΡΕΩΣΗΣ |

**Πρωτ: 882**

**Αριθμ.**

**Διεκπ:** **545**

ΑΠΟΦΑΣΗ

Ο ΓΕΝΙΚΟΣ ΓΡΑΜΜΑΤΕΑΣ

Έχοντας υπόψη :

1. Τα άρθρα 19, 24 και 149 του Κανονισμού της Βουλής (Μέρος β' ) όπως ισχύει.

2. Την ανάγκη προμήθειας υλικών και εκτέλεσης εργασιών για τη διαμόρφωση νέου γραφειακού χώρου στον 6ο όροφο του κτιρίου της Βουλής επί της οδού Βουλής 4, σύμφωνα με το από 06.12.2013 υπηρεσιακό σημείωμα , την από Νοέμβριο 2013 Τεχνική Περιγραφή και τα συνημμένα σε αυτήν δύο (2) σχέδια της Δ/νσης Τεχνικών Υπηρεσιών -Τμήματος Κτιρίων & Περιβάλλοντος Χώρου της Βουλής.

3. Την υπ΄αριθμ. 12519/8314/20.12.2013 απόφαση συγκρότησης επιτροπής συλλογής και αξιολόγησης προσφορών και το από 16.01.2014 πρακτικό της παραπάνω επιτροπής.

4. Την υπό Κ.Α. 0851 γραμμένη πίστωση στον προϋπολογισμό της Βουλής οικονομικού έτους 2014.

5. Την υπ' αριθμ. 3873/2619/18.03.10 (ΦΕΚ 289/Β/18.03.10) απόφαση του Προέδρου της Βουλής των Ελλήνων για τη μεταβίβαση εξουσίας υπογραφής στο Γενικό Γραμματέα, όπως τροποποιήθηκε και ισχύει..

Αποφασίζουμε

την ανάθεση στον ΚΑΠΑΣΑΚΑΛΗ Κ. ΑΝΑΣΤΑΣΙΟ, Αγ.Βασιλείου 39, 153.43, Αγία Παρασκευή, της προμήθειας υλικών και της εκτέλεσης εργασιών για τη διαμόρφωση νέου γραφειακού χώρου στον 6ο όροφο του κτιρίου της Βουλής επί της οδού Βουλής 4, σύμφωνα με όσα ακριβώς αναφέρονται στην από Νοέμβριο 2013 Τεχνική Περιγραφή και τα συνημμένα σε αυτήν δύο (2) σχέδια της Δ/νσης Τεχνικών Υπηρεσιών -Τμήματος Κτιρίων & Περιβάλλοντος Χώρου της Βουλής.

Ως χρόνος εκτέλεσης εργασιών ορίζονται οι δέκα (10) ημερολογιακές ημέρες από την ημερομηνία κοινοποίησης της παρούσας απόφασης. Σε περίπτωση καθυστέρησης περάτωσης των ανωτέρω εργασιών πέραν της ανωτέρω ορισθείσας ημερομηνίας, θα επιβάλλεται στον ανάδοχο ποινική ρήτρα ίση με εκατό ευρώ (100 €) για κάθε ημέρα καθυστέρησης.

Ως χρόνος εγγύησης των εργασιών ορίζεται το διάστημα των δεκαοκτώ(18) μηνών από την ημερομηνία που θα παραλάβει η επιτροπή το έργο. . Ειδικότερα για την κλιματιστική συσκευή η εγγύηση του συμπιεστή ορίζεται στα 5 έτη ενώ των υπολοίπων μερών στα 2 έτη, με την υποχρέωση του αναδόχου να παρέχει πλήρη προληπτική και επανορθωτική δωρεάν συντήρηση κατά την ανωτέρω χρονική περίοδο (2 ετών).

Με την προϋπόθεση ότι θα βεβαιωθούν τα ανωτέρω από την οικεία επιτροπή, εγκρίνουμε συνολική δαπάνη από πέντε χιλιάδες εκατόν εξήντα έξι ευρώ (5.166,00 €), ήτοι 4.200,00 € + 966,00 € για ΦΠΑ σε βάρος του Κ.Α. 0851 του προϋπολογισμού εξόδων Βουλής χρήσεως 2014 (σχετική η από 13.01.2014 προσφορά του αναδόχου).

Συγκροτούμε επιτροπή η οποία αποτελείται από τους: α) Τραχανά Ιωάννα πρόεδρο, β) Κατωπόδη Δημήτριο, γ) Βοϊκλή Ιωάννη μέλη και δ) Μπαϊρακτάρη Κωνσταντίνο, ε) Βοσκοπούλου Γεωργία αν/κά μέλη, στην οποία αναθέτουμε την παρακολούθηση και τη βεβαίωση των ανωτέρω εργασιών με την υποβολή του σχετικού πρακτικού. Κάθε υπαίτια καθυστέρηση υποβολής του πρακτικού θα διώκεται πειθαρχικά.

ΜΕ ΕΝΤΟΛΗ ΠΡΟΕΔΡΟΥ ΒΟΥΛΗΣ

Ο ΓΕΝΙΚΟΣ ΓΡΑΜΜΑΤΕΑΣ

ΑΘΑΝΑΣΙΟΣ ΠΑΠΑΪΩΑΝΝΟΥ

**Κοινοποίηση :**

1. Γραφείο Γενικού Γραμματέα

2. Τμήμα Προϋπολογισμού

3. Τμήμα Προμηθειών(Χ2)

4. Δ/νση Τεχνικών Υπηρεσιών

Τμήμα Κτιρίων & Περιβάλλοντος Χώρου

5. Μέλη Επιτροπής

6. Ενδιαφερόμενος

Γ Αθ\_\_160 \_OPS

\_\_24/01/2014